ระเบียบคณะกรรมการกองทุนบำเหน็จบำนาญข้าราชการระเบียบคณะกรรมการกองทุนบำเหน็จบำนาญข้าราชการว่าด้วยหลักเกณฑ์และวิธีการถอนคืนเงินหรือการนำส่งเงินเพิ่มกรณีที่ส่วนราชการนำส่งเงินสะสมเงินสมทบ และเงินชดเชยของสมาชิกเกินหรือต่ำกว่าจำนวนที่กำหนดพ.ศ. ๒๕๕๔[๑] โดยที่เป็นการสมควรให้มีหลักเกณฑ์และวิธีการถอนคืนเงินหรือการนำส่งเงินเพิ่มกรณีที่ส่วนราชการผู้เบิกนำส่งเงินสะสมเงินสมทบ และเงินชดเชยของสมาชิกเกินหรือต่ำกว่าจำนวนที่กำหนดอาศัยอำนาจตามความในมาตรา ๒๖ (๑)แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ ประกอบกับข้อ ๙ และข้อ ๑๐ของระเบียบกระทรวงการคลัง ว่าด้วยการหักเงินสะสม การเบิกจ่ายเงินสมทบ เงินชดเชยและการส่งเงินเข้ากองทุนบำเหน็จบำนาญข้าราชการ พ.ศ. ๒๕๕๑ ลงวันที่ ๑๘ สิงหาคม พ.ศ.๒๕๕๑ คณะกรรมการกองทุนบำเหน็จบำนาญข้าราชการ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกองทุนบำเหน็จบำนาญข้าราชการว่าด้วยหลักเกณฑ์และวิธีการถอนคืนเงินหรือการนำส่งเงินเพิ่มกรณีที่ส่วนราชการนำส่งเงินสะสม เงินสมทบและเงินชดเชยของสมาชิกเกินหรือต่ำกว่าจำนวนที่กำหนด พ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในกรณีที่ส่วนราชการผู้เบิกหักเงินสะสมจากสมาชิกหรือเบิกเงินสมทบหรือเงินชดเชยส่งเข้ากองทุนเกินกว่าจำนวนที่กำหนดให้ส่วนราชการผู้เบิกดำเนินการถอนคืนเงินที่เกินจำนวนดังกล่าวจากกองทุนเพื่อคืนให้แก่สมาชิกหรือนำส่งคืนคลัง แล้วแต่กรณี โดยให้ส่วนราชการผู้เบิกยื่นคำขอถอนคืนเงินตามแบบที่เลขาธิการประกาศกำหนดหรือยื่นคำขอถอนคืนเงินผ่านระบบเทคโนโลยีสารสนเทศที่กองทุนจัดให้เมื่อกองทุนได้รับคำขอถอนคืนเงินจากส่วนราชการผู้เบิกตามวรรคหนึ่งกองทุนจะตรวจสอบความถูกต้องของข้อมูลและคืนเงินเฉพาะส่วนที่ส่งเข้ากองทุนเกินกว่าจำนวนที่กำหนดโดยการโอนเงินเข้าบัญชีธนาคารของส่วนราชการผู้เบิกหรือโดยการสั่งจ่ายเช็คขีดคร่อมในนามของส่วนราชการผู้เบิกข้อ ๔ ในกรณีที่ส่วนราชการผู้เบิกไม่ได้ยื่นคำขอถอนคืนเงินจากกองทุนแต่กองทุนตรวจสอบพบโดยมีข้อมูลที่น่าเชื่อได้ว่าส่วนราชการผู้เบิกหักเงินสะสมจากสมาชิกหรือเบิกเงินสมทบหรือเงินชดเชยส่งเข้ากองทุนเกินกว่าจำนวนที่กำหนดกองทุนจะมีหนังสือแจ้งให้ส่วนราชการผู้เบิกตรวจสอบความถูกต้องเมื่อส่วนราชการผู้เบิกได้รับหนังสือแจ้งจากกองทุนให้ส่วนราชการผู้เบิกตรวจสอบและมีหนังสือแจ้งยืนยันความถูกต้องให้กองทุนทราบหรือยื่นคำขอถอนคืนเงินจากกองทุนตามข้อ ๓ วรรคหนึ่งภายในหกสิบวันนับแต่วันที่ได้รับหนังสือแจ้งจากกองทุนในกรณีที่ส่วนราชการผู้เบิกไม่ดำเนินการอย่างหนึ่งอย่างใดและภายในเวลาที่กำหนดไว้ในวรรคสองกองทุนจะคืนเงินเฉพาะส่วนที่กองทุนเชื่อได้ว่าส่วนราชการผู้เบิกส่งเข้ากองทุนเกินกว่าจำนวนที่กำหนดโดยการโอนเงินเข้าบัญชีธนาคารของส่วนราชการผู้เบิกหรือโดยการสั่งจ่ายเช็คขีดคร่อมในนามของส่วนราชการผู้เบิกข้อ ๕ ในกรณีที่ส่วนราชการผู้เบิกยื่นคำขอถอนคืนเงินจากกองทุนภายหลังจากกองทุนได้รับคำขอรับเงินจากผู้มีสิทธิได้รับเงินจากกองทุนแล้วกองทุนจะคืนเงินให้แก่ส่วนราชการผู้เบิกไม่เกินจำนวนเงินนำส่งคงเหลือที่กองทุนยังไม่ได้จ่ายให้แก่ผู้มีสิทธิได้รับเงินเท่านั้นข้อ ๖ ในกรณีที่ส่วนราชการผู้เบิกหักเงินสะสมจากสมาชิกหรือเบิกเงินสมทบหรือเงินชดเชยส่งเข้ากองทุนต่ำกว่าจำนวนที่กำหนด ให้ส่วนราชการผู้เบิกจัดทำข้อมูลสมาชิกและนำส่งเงินสะสมหรือเบิกเงินสมทบหรือเงินชดเชยเข้ากองทุนโดยผ่านระบบเทคโนโลยีสารสนเทศที่กองทุนจัดให้ส่วนราชการผู้เบิกใช้ในการส่งข้อมูลเกี่ยวกับสมาชิกและการนำส่งเงินของสมาชิกให้แก่กองทุนหรือระบบจ่ายตรงเงินเดือน แล้วแต่กรณี ให้ครบถ้วนโดยเร็วในกรณีที่กองทุนตรวจสอบข้อมูลรายบุคคลของสมาชิกและมีข้อสงสัยว่าส่วนราชการผู้เบิกหักเงินสะสมจากสมาชิกหรือเบิกเงินสมทบหรือเงินชดเชยส่งเข้าส่งกองทุนต่ำกว่าจำนวนที่กำหนดกองทุนจะมีหนังสือแจ้งให้ส่วนราชการผู้เบิกตรวจสอบและยืนยันความถูกต้องเป็นหนังสือให้กองทุนทราบภายในหกสิบวันนับแต่วันที่ได้รับหนังสือจากกองทุนข้อ ๗ หลักเกณฑ์และวิธีการตรวจสอบว่าเงินจำนวนใดเป็นเงินที่ส่วนราชการผู้เบิกหักเงินสะสมจากสมาชิกหรือเบิกเงินสมทบหรือเงินชดเชยส่งเข้ากองทุนเกินหรือต่ำกว่าจำนวนที่กำหนดให้เป็นไปตามที่เลขาธิการประกาศกำหนดข้อ ๘ ให้ประธานกรรมการเป็นผู้รักษาการตามระเบียบนี้รวมทั้งให้มีอำนาจตีความและวินิจฉัยชี้ขาดปัญหาที่เกี่ยวกับการปฏิบัติตามระเบียบนี้ประกาศณ วันที่ ๒๑ มีนาคม พ.ศ. ๒๕๕๔อารีพงศ์ภู่ชอุ่มปลัดกระทรวงการคลังประธานกรรมการกองทุนบำเหน็จบำนาญข้าราชการปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๒๔/๑๑ ธันวาคม ๒๕๕๗